কিছুতেই ‘ফানি ভ্যালেন্টাইন’ বলে ডাকা যাবে না তাঁকে। কার্যত, কিম কার্দাশিয়ান চানও না তাঁর ভ্যালেন্টাইনের মধ্যে কণামাত্র ‘ফান’ থাকুক। অবশ্য তাঁর স্বামী র‌্যাপ সিংগার কানে ওয়েস্টকে তিনি যে ভ্যালেন্টাইন-উপহারগুলি প্রদান করেছেন, তার মধ্যে ‘ফান’ যদি থেকেও থাকে, তার সঙ্গে মিশে রয়েছে আরও দু’খানি ধ্রুপদী বস্তু— প্লেজার এবং পেন।
ভ্যালেন্টাইন ডে উপলক্ষে কিম কানে-কে যে গিফ্‌টগুলি পাঠিয়েছেন, তার চরিত্র... ইয়ে... যাকে বলে কিঞ্চিৎ আঁশগন্ধময়। আর সেই সব সামগ্রী নিয়ে কিম দেদার পোস্ট মেরেছেন তাঁর ওয়াবসাইটে।
এই উপহার-তালিকায় রয়েছে ঘোড়ার পিছনে থাবড়া দেওয়ার হাতলাঠি (সাদা ইংরেজিতে ‘রাইডিং ক্রপ’) থেকে শুরু করে একটি আস্ত স্ট্রিপার্স পোল (জটিল বাংলায় ‘নির্মোক-নৃত্যের অক্ষদণ্ড’), মায় এটি হাতকড়া।
বলাই বাহুল্য, এই সব সামগ্রী কোন দিকে ইঙ্গিত করে। এই সব মহা মহা বস্তুর সঙ্গে পাদটীকা হিসেবে কিম জুড়েছেন স্পর্শকাতর মোমবাতি, চোখে বাঁধার রেশমি পটি, গোলাপের পাপড়ি আর বিশেষ একটি বডি অয়েল। অনুষঙ্গ হিসেবে রেখেছেন সাটিনের শয্যারাগ আর এক বোতল রোজ শ্যাম্পেন।
‘কিম’-আশ্চর্যম। ‘কিম’-অদ্ভুতম।
অতঃ ‘কিম’।